google/wiki40b huggingface dataset:
Helena Vondráčková

Najúspešnejšie piesne

60. roky: „Červená řeka“, „Pátá“, „Chytila jsem na pasece motýlka“, „Vzdálený hlas“, „Nedoufej“, „Růže kvetou dál“, „Mám ráda cestu lesní“, „Přejdi Jordán“, „To se nikdo nedoví“, „Hříbě“, „Hej, pane zajíci“, „Oh, baby, baby“, „Časy se mění“, „Stín katedrál“, „Zpěv náš vezdejší“, „Horoskop“, „Strejček Charlie“, „Peříčko holubí“, „Tvá malá Jane“, „Proč mě nikdo nemá rád“, „Slza z tváře padá“
70. roky: „Miláčku“, „Fanfán“, „Admirál“, „Kam zmizel ten starý song“, „Můžeš zůstat, můžeš jít“, „Ostrovy pokladů“, „Archiméde“, „Znala panna pána“, „První krásný den“, „Kvítek mandragory“, „Lásko má, já stůňu“, „Malovaný džbánku“, „Jen dva ta loďka může vézt“, „Má tě rád“, „Dvě malá křídla tu nejsou“, „Jak mám spát“, „Ptačí hnízda“, „Já a táta“, „Trémou nedýcháš“, „Já půjdu tam a ty tam“, „Málo mám lásky tvé“, „Až půjde déšť do trávy spát“, „Tentokrát se budu smát já“, „Světla ramp“, „Dvě žlutá kuřátka“, „Oh, Harold“, „Vzhůru k výškám“, „To se zvládne“
80. roky: „Léto je léto“, „Když zabloudíš, tak zavolej“, „Múzy“, „A ty se ptáš, co já“, „Jarním loukám“, „Sblížení“, „Hej, ty tam“, „To je štěstí“, „Každá trampota má svou mez“, „Klavír snů“, „Bouřka“, „Nač vlastně v půli vzdávat mač“, „Já na bráchu blues“, „Je to malý svět“, „Jsem jaká jsem“, „Za klobouk si dej trápení“, „Sladké mámení“, „Slunce“, „Čas je proti nám“, „To pan Chopin“, „Náhodný známý“, „Báječný flám“, „Nahrávám“, „Ty máš tu moc, fajn moc“, „Sprint“, „Ještě světu šanci dej“, „A je tady léto“, „Móda, Móda, Móda“, „Strejdo, scházíš nám, jak sůl“, „Absolutní krach“, „Svaly“, „Kam šel déšť“, „Dál nejsi můj“, „Mráz“, „Ty mi vládnout máš“, „Křížaly, housle a půlměsíc“, „Vernisáž“, „Svou partu přátel ještě naštěstí mám“
90. roky: „Knížka snů“, „New York, New York“, „Vzpomínky“, „Song hrál nám ten ďábel saxofon“, „Když mě přijmeš do svých svátků“, „Copacabana“, „Tam, kde jsi ty“, „Nevzdám se hvězdám“, „K čertu s láskou“, „More Than Words Can Say“, „Já půjdu dál“
po roku 2000: „To tehdy padal déšť“, „Dlouhá noc“, „Vodopád“, „Tvou vůni cítím dál“, „Jsem tvým andělem“, „Neuč slunce hřát“, „Karneval“, „Žádná láska není“, „Sladké mámení 2001“, „Déja vu“, „Sundej kravatu“, „Hádej“, „Nebudeme sedět doma“, „Cizí host“, „Toužíš“, „Já vítám déšť“, „Samba“…
Kostrové pobrežie

Kostrové pobrežie je časť pobrežia Atlantického oceána v severnej Namíbii a v južnej Angole od rieky Cunene po rieku Swakop. Týmto názvom sa niekedy označuje aj pobrežie púšte Namib alebo celé pobrežie Namíbie. Miestni krováci túto oblasť nazývajú „Zem, ktorú Boh stvoril v hneve“, zatiaľ čo portugalskí námorníci ju označili ako „Brány pekla“.

Opis

Klíma tejto oblasti je nehostinná. Na pobreží sa vydúva studený Benguelský prúd, ktorý umožňuje vznik hustej oceánskej hmly (Angolčanmi nazývaná „cassimbo“). Tento jav vzniká po značnú časť roka. Vietor fúka z pevniny do oceánu, prší iba zriedka a zrážky málokedy prevyšujú 10 mm ročne. Na pláži je neustály silný príboj. Ľudskou silou poháňané plavidlá sa dokážu počas príboja dostať na pobrežie ale z pobrežia na oceán je to nemožné. V minulosti bola jediná možná cesta cez stovky kilometrov vzdialené močarisko, dostupná skrz suchú púšť.
Pobrežie je pomenované podľa vybielených veľrybích a tuleních kostier, ktoré pokrývajú pobrežie z dôb, keď bol v tejto oblasti aktívny ich lov. Názov je vystihujú aj vraky lodí, ktoré v hustej hmle uviazli na pobreží. Pobrežie je znečistené viac ako tisíckou vrakov rôznych veľkostí. Medzi známe vraky patria Eduard Bohlen, Otavi, Dunedin Star a Tong Taw.
Povrch je tvorený pieskom s príležitostným odkrytom skál. Južnú časť tvoria pieskové pláne, zatiaľ čo severnú tvoria vysoké pieskové duny.
Bývalé ľudské osídlenie dokladajú plytké hromady odpadkov z lastúr pozdĺž celého Kostrového pobrežia.

Príroda

Namíbia vyhlásila v roku 1971 16 000 km² územia, od rieky Ugab po Kunene, za Národný park Kostrové pobrežie. Severnejšia polovica parku je prírodná rezervácia so zakázaným vstupom. Medzi významné črty parku patria hlinené hrady domorodcov, sošné panvy a veľká kolónia tuleňov pri Cape Fria
Pobrežie bolo predmetom viacerých dokumentárnych filmov, zameraných najmä na prežitie vo vyprahnutom prostredí. Viaceré rastliny a druhy hmyzu žijúcich na pieskových dunách, sú závislé na vlhkosti a hustých hmlách z oceánu a vetrom nafúkaného detritu z vnútrozemia. Vtáky žijúce v tejto oblasti boli skúmané pre ich termoregulačné vlastnosti, spoluprácu, stratégie rozmnožovania a kočovníctvo.
Riečisko, nachádzajúce sa ďalej vo vnútrozemí, je domovom paviánov, žiráf, levov, nosorožca ostronosého a antilop skákavých. Zvieratá získavajú vodu najmä zo studní vykopaných slonmi alebo antilopami.
Antonín Zápotocký

Život

Bol synom Ladislava Zápotockého, známeho českého socialistického novinára a funkcionára. Vyučil sa za kamenára, od roku 1914 pôsobil v sociálnodemokratickej strane v okolí mesta Kladna, kde sa stal redaktorom miestnej straníckej tlače. Po vzniku samostatného Česko-Slovenska sa Zápotocký stal jedným zo zakladateľov ľavicovej frakcie v sociálnej demokracii a organizátorom robotníckych rád. Roku 1920 sa zúčastnil 2. kongresu Komunistickej internacionály, v decembri rovnakého roku sa zaradil medzi hlavných organizátorov generálneho štrajku v Kladne a zúčastnil sa pokusu o ľavicový puč. Za túto činnosť bol deväť mesiacov väznený.   
V 20. rokoch patril Zápotocký k Šmeralovej skupine vo vedení Komunistickej strane Československa, v rokoch 1922–1925 bol generálnym tajomníkom strany. Vo vedení sa udržal aj po V. zjazde KSČ vo februári 1929, keď jeho zvolenie, napriek kritike z radov Gottwaldových stúpencov, presadil delegát Kominterny. 
V 30. rokoch bol aktívny v odborovom hnutí (Rudé odbory). Organizoval známy štrajk v Moste roku 1932. V druhej polovici 30. rokov sa usiloval o zjednotenie česko-slovenských odborov na protifašistickej platforme. Od roku 1928 pôsobil vo výkonnom výbore Červenej odborovej internacionály. V rokoch 1940 – 1945 bol väznený v koncentračnom tábore Sachsenhausen. 
Po návrate z tábora roku 1945 sa Zápotocký stal predsedom Ústrednej rady odborov, členom predsedníctva Ústredného výboru KSČ a poslancom Národného zhromaždenia. 18. júna až 18. júla 1946 predsedal Ústavodarnému národnému zhromaždeniu. 15. júna 1948 bol menovaný predsedom vlády ČSR.

Prezident

21. marca 1953 bol na Národnom zhromaždení zvolený za prezidenta republiky (po zosnulom Klementovi Gottwaldovi). Nedobré vzťahy medzi Zápotockým a Gottwaldom existovali už pred druhou svetovou vojnou: “Je známe, že kým Zápotocký žil striedmo, naopak, Gottwald bol pijan a sukničkár". Antonín Zápotocký sa ako prezident snažil meniť pomery, ktoré v 50. rokoch v Česko-Slovensku panovali. Známe sú jeho populistické prejavy, napríklad pri otváraní Klíčavskej priehrady. V tomto prejave v lete 1953 sa vyslovil proti násilnej kolektivizácii vidieka – povedal, že ktokoľvek chce vystúpiť z JRD, môže. Jeho snahy však narazili na odpor straníckeho aparátu na čele s prvým tajomníkom strany Antonínom Novotným. Jeho pozícia sa tým výrazne oslabila aj v Moskve. 
Je zaujímavé sledovať úlohu Zápotockého pri príprave vykonštruovaných procesov so Slánskym – Zápotocký nemohol Slánskeho vystáť už od roku 1929, kedy vrcholil v Komunistickej strane Československa proces boľševizácie (Slánsky vtedy presadzoval vylúčenie Zápotockého zo strany). 
Úloha Zápotockého je často idealizovaná – býva označovaný za otca robotníkov, človeka z ľudu. Nie je to však celkom pravda. Udalosti po menovej reforme v roku 1953 dokazujú, že Zápotocký dokázal byť tvrdý a neústupčivý voči robotníkom, ktorí dávali najavo nesúhlas s komunistickou vládou,  
Antonín Zápotocký zomrel 13. novembra 1957 na infarkt, na jeho miesto prezidenta nastúpil Antonín Novotný.
Gymnázium Pavla Jozefa Šafárika - Pavol Jozef Šafárik Gimnázium

Gymnázium Pavla Jozefa Šafárika je stredná škola v Rožňave, zameraná na všeobecné vzdelanie v štvorročnom a osemročnom štúdiu. Nachádza sa na ulici Akademika Hronca 1.

Dejiny

Prvé gymnázium v Rožňave založili jezuiti v roku 1688. Otvorili 1. – 3. triedu latinskej školy a nazvali ju Gymnasium Archiepiscopale (Arcibiskupské gymnázium). V 1705 – 1714 bola jezuitská škola zatvorená. Od r. 1790 sa stala základom kráľovského vyššieho gymnázia Regium gymnasium maius Rosnaviense. Kvôli zrušeniu jezuitskej rehole v roku 1713 bolo gymnázium prevzaté františkáni, po nich premonštrátmi. Po rozpustení premonštrátskej rehole, na škole vyučovali svetskí kňazi. Niektorí z profesorov gymnázia boli členmi vedeckých a umeleckých spoločností v Budapešti a mnohí z nich boli aj významnými osobnosťami kultúry.
V rokoch 1904 – 1906 bola postavená nová budova Rímskokatolíckeho gymnázia (dnešného sídla Gymnázia P. J. Šafárika) podľa návrhov architekta M. Ungára. V roku 1920 sa Rímskokatolícke gymnázium premenovalo na Štátne reálne gymnázium. Dňa 2. júna 1945 bola budova zoštátnená a po oslobodení Slovenska bolo na škole štvorročné gymnázium, ktoré sa v roku 1953 pretransformovalo na Jedenásťročnú strednú školu. V roku 1961 sa škola premenovala na Strednú všeobecnovzdelávaciu školu a boli pridané aj triedy s vyučovacím jazykom maďarským. Od školského roku 1968/69 škola fungovala ako štvorročné gymnázium a v školskom roku 1997/1998 na škole pribudlo osemročné gymnázium.

Systém

V súčasnosti je na škole 16 tried, z toho 7 tried osemročného gymnázia, 5 tried štvorročného gymnázia s vyučovacím jazykom slovenským a 4 triedy štvorročného gymnázia s vyučovacím jazykom maďarským. Školu navštevuje viac ako 400 žiakov.

Projekty

Žiaci sa zapájajú do rôznych súťaží a projektov. Jedným z nich bol aj projekt Comenius, do ktorého sa zapojili školy z Belgicka a Španielska. Na škole prebiehajú dlhodobé projekty: Infovek, Zdravá škola, a projekt Školy budúcnosti, ktoré sú zamerané na skvalitnenie systému výučby na základných a stredných školách s podporou informačných a komunikačných technológií.
Zrýchlený vlak

Zrýchlený vlak je kategória vlakov osobnej dopravy. Ide o rovnakú kategóriu, akou sú spěšné vlaky u ČD. Zrýchlené vlaky sú obdobou rýchlikov s častejším zastavovaním, väčšinou slúžia na rýchle spojenie miest v regiónoch a ako prípoje k vlakom vyšších kategórií. Od GVD 2015/2016 sa v pravidelnej prevádzke táto kategória nepoužíva a nahradená bola kategóriou Regional Express (skr. REX).
Fromelles

Poloha

Obec má rozlohu 8,54 km². Najvyšší bod je položený 32 m n. m. a najnižší bod 18 m n. m.

Obyvateľstvo

Počet obyvateľov obce je 857 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Seyresse

Poloha

Obec má rozlohu 2,23 km². Najvyšší bod je položený 38 m n. m. a najnižší bod 2 m n. m.

Obyvateľstvo

Počet obyvateľov obce je 790 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Prápor radiačnej, chemickej a biologickej ochrany

Dejiny a činnosť

K 1. novembru 1992 bola v Rimavskej Sobote vytvorená 3. brigáda chemickej ochrany, v roku 1995 bola reorganizovaná na 5. základňu RCHBO. Protichemické vojsko v Československu vzniklo už v roku 1949. Samotný prápor vznikol k 1. januáru 2004, cieľom bol jeden prápor pre Pozemné sily a jeden pre Vzdušné sily, tento plán bol však v októbri zmenený a plánovaný prápor nevznikol, jeho základ bol včlenený späť do prápor RCHBO pre Pozemné sily. K 1. januáru 2005 bol následne prápor presťahovaný z posádky Rimavská Sobota do posádky Rožňava. 31. mája 2013 bol prezidentom SR rozkazom rozkaz č.3 o zapožičaní historického názvu Vojenskému útvaru 7945 práporu zapožičaný historický názov „Gemersko - malohontský prápor radiačnej, chemickej a biologickej ochrany“.
V novembri 2015 bol prápor prepodriadený. Je súčasťou 1. mechanizovanej brigády.

Činnosť

Prápor sa zúčastňuje medzinárodných cvičení a spolupracuje aj s Policajným zborom. Vo výcvikovom a testovacom centre RCHBO v Zemianskych Kostoľanoch sa výcviku zúčastnili aj dvaja plukovníci Indickej armády. Jednotka spolupracuje aj s Organizáciou pre zákaz chemických zbraní. Za pôsobenie v Operácii Trvalá sloboda (Enduring Freedom) bola práporu udelená bojová zástava s Krížom Prezidenta SR II. stupňa.
Montvicq

Poloha

Montvicq má rozlohu 10,02 km². Najvyšší bod je položený 402 m n. m. a najnižší bod 281 m n. m.

Obyvateľstvo

Montvicq má 734 obyvateľov (2009).
Graf vývoja obyvateľstva:
Zdroje: INSEE
Neter (dcéra súrodenca)

Neter (iné názvy: bratova dcéra zastarano: bratanica; sestrina dcéra zastarano: sestrenica ; sestrina dcéra zriedkavo zastarano: sesternica) je príbuzná ženského pohlavia, ktorá je dcérou súrodenca (brata alebo sestry). Mužskou obdobou je synovec.

Praneter

Slovom praneter označujeme bratovu alebo sestrinu vnučku, teda dcéru netere alebo synovca.
Broye (Saône-et-Loire)

Poloha

Obec má rozlohu 28,39 km². Najvyšší bod je položený 664 m n. m. a najnižší bod 289 m n. m.

Obyvateľstvo

Počet obyvateľov obce je 779 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Park Óhori

Park Óhori (jap. 大濠公園 – Óhori-kóen) je park nachádzajúci sa v dištrikte Chúó-ku v meste Fukuoka v Japonsku a registrovaná pamiatka krásnej scenérie.
Pomenovanie Óhori znamená slovo „zákop“ a je odvodené od faktu, že Kuroda Nagamasa, starý lord mesta Fukuoka, si nárokoval vplyv nad severnou zátokou, oblasťou nazývajúcou sa Kusagae, ktorá susedila priamo so zátokou Hakata (jap. 博多湾 – Hakata-wan), a vytvoril tu zákop pre Fukuotský hrad.
Park bol do súčasnej podoby zrekonštruovaný mestom Fukuoka, inšpiráciou bolo Západné jazero v Číne, a otvorený v roku 1929. Je považovaný za jeden z najkrajších vodných parkov v Japonsku. Je obľúbeným miestom relaxácie domácich obyvateľov ale aj turistov. Súčasťou parku sú bežecké dráhy, posilňovacie zariadenia, náučná trasa, cyklistická trasa, člnkovanie, detské ihriská a miesta s rôznymi druhmi občerstvenia. Každoročne sa tu prvého augusta koná ohňostrojový festival.
Park je domovom rozmanitého množstva rýb a živočíchov, ako napríklad divoké kačice, žaby, korytnačky, čajky a vrabce. Medzi najikonickejších návštevníkov patrí volavka popolavá.
V parku sa nachádza aj budova tradičného japonského divadla Noh, ktoré bolo vybudované v roku 1986 a pomáha zachovať a odovzdať tieto tradičné umenia pre budúce generácie. Je pravidelným miestom organizovania pestrej škály predstavení ako napríklad Noh alebo Kyogen ale aj náučných kurzov a seminárov.
Okrem toho sa v blízkosti parku nachádza Fukuotské múzeum umenia, otvorené v roku 1979. Obsahuje permanentnú výstavu budhistických sôch datovaných do 11. storočia a diela vytvorené modernými umelcami, ako napríklad Miro a Dali. Okrem permanentnej výstavy sa tu nachádza aj variácia špeciálnych dočasných výstav. Pár metrov od múzea sa nachádza aj tradičná japonská záhrada, ktorá však na rozdiel od samostatného parku vyžaduje vstupný poplatok. Návštevníci tu môžu vidieť tradičné prvky japonských záhrad, ako napríklad zenová záhrada a čajovne.
Architektúra procesora

Vnútorná architektúra

Podľa vnútorného usporiadania delíme procesory na RISC a CISC. Líšia sa počtom inštrukcií, ktoré procesor vie vykonávať. Súčasné procesory Intel, alebo tie, ktoré sú s nimi kompatibilné, sú vnútorne RISC, hoci vo vnútri prebiehajú zložité CISC inštrukcie. Ďalej dokážu meniť, resp. aktualizovať, svoj riadiaci mikrokód.
Architektúra je spojená s inštrukčnou sadou a jej dĺžkou, ktorá vďaka rýchlemu vývoju rastie. Jednoduchšie procesory (dodnes používané) sú 8-bitové a naopak na vrchole sú dnes 64-bitové, používané hlavne vo výkonnejších výpočtových strojoch a serveroch.

Najdôležitejšie architektúry procesorov

Tieto architektúry možno rozdeliť do niekoľkých skupín - podľa použitia a s tým súvisiacou zložitosťou:
Coulombs-en-Valois

Poloha

Obec má rozlohu 22,41 km². Najvyšší bod je položený 198 m n. m. a najnižší bod 62 m n. m.

Obyvateľstvo

Počet obyvateľov obce je 625 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Lannoy-Cuillère

Poloha

Obec má rozlohu 14,98 km². Najvyšší bod je položený 229 m n. m. a najnižší bod 142 m n. m.

Obyvateľstvo

Počet obyvateľov obce je 223 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jankov vŕšok

Opis

Vrch je kategorizovaný ako rozhľadňa s množstvom pozoruhodností v okolí. Môžeme ho rozdeliť na vrchnú a spodnú časť. Na vyššie položenej, sa nachádza pamätník padlým partizánom štyroch národností z obdobia Slovenského národného povstania (SNP). V nižšej časti je parkovisko pre približne 50 áut, horský hotel Partizán a turistická ubytovňa.

Prírodná rezervácia

Prírodná rezervácia Jankov vŕšok sa nachádza v katastrálnom území obce Uhrovec v okrese Bánovce nad Bebravou v Trenčianskom kraji. Vyhlásená bola v roku 1993 na rozlohe 103,4 ha, bez ochranného pásma. Predmetom ochrany je vzácne územie v južnej časti Strážovských vrchov. Dubové lesy na vápencovo-dolomitovom podklade s dubom cerovým a plstnatým, miestami aj s borovicou lesnou. Výskyt xerotermných i horských rastlinných druhov. Na území rezervácie platí 5. stupeň ochrany.
Átman

Átman (sanskrit) je duchovný základ jednotlivca, duša, skutočné ja, individuálne vedomie.
Podľa upanišád je átman totožný s brahma, ale vplyvom nevedomosti (mája) sa považuje za niečo odlišné (väčšinou sa stotožňuje s telom, mysľou, pocitmi…) a preto podlieha zákonu karmy a znovuzrodenia.
Halloween

Halloween je anglosaský sviatok, predvečer a noc z 31. októbra na 1. novembra pred Sviatkom všetkých svätých“.

Pôvod

Halloween je pomenovanie pre predvečer významného sviatku Samhain, ktorý oslavovalo keltské obyvateľstvo Britských ostrovov. Zostal významným sviatkom aj po prieniku kresťanstva na toto územie. Duchovenstvo malo záujem, aby sa pôvodne pohanský sviatok, kde sa slávili rôzne sily, ktoré mali počas tohto sviatku možnosť pôsobiť vo svete ľudí zmenil na oslavu sviatku Všetkých svätých – kde by sa oslavovali všetci známi aj neznámi svätci kresťanskej cirkvi. Pôvodne časť zvykov spojených so sviatkom Samhain prežívala, začala však nadobúdať svetský charakter. Takéto oslavy sa odohrávali v Írsku, Škótsku a severnom Anglicku.
Do Spojených štátov Halloween priniesli írski a škótski prisťahovalci, ale až po 1845 – 1846 (veľký hladomor) sa z neho stala celonárodná udalosť.
V súčasnosti ide o sekulárny sviatok s karnevalovým charakterom, ktorý sa počas 90. rokov 20. storočia rýchlo rozšíril do Európy.
Elena Krššáková

Životopis

V roku 1964-1968 študovala francúzštinu a ruštinu na Univerzite 17. novembra v Prahe, 1969-1970 na Filozofickej fakulte univerzity vo francúzskom Rennes.

V roku 1970-1973 pracovníčka Mininsterstva kultúry SSR, 1974-1975 redaktorka Československého rozhlasu, 1976-1992 literárneho mesačníka Romboid v Bratislave. Neskôr pôsobila v diplomatických službách, od roku 1999 ako pracovníčka Stálej misie SR pri Rade Európy v Štrasburgu. Básne a sporadicky aj poviedky publikovala časopisecky, samostatne vydala zbierku občianskej lyriky Nesmelo sa teším (1980). Potom sa preorientovala na prekladovú tvorbu, z francúzštiny preložila okolo 15 prozaických prác, okrajovo drámu, pričom sa sústredila na súčasnú francúzsku, ako aj frankofónnu kanadskú a alžírsku literatúru. Ceny Jána Hollého získala roku 1989 za preklad diela A. Djebarovej Láska a tanec smrti a 1994 za psychologický román J. Rouauda Polia cti. Elena Krššáková je aj autorkou prekladu výberu z diela A. Gidea (1993).
Manaslu

Externé zdroje

Branislav Pastor na vrchole Manaslu
Scott McKenzie

Živor a kariéra

Philip Wallach Blondheim III sa narodil v meste Jacksonville na Floride v roku 1939. Bol synom Philipa Wallacha Blondheima, Jr. a Dorothy Winifred Hudsonovej. Rodina sa však presťahovala do mesta Asheville v Severnej Karolíne, keď mal Philip len šesť mesiacov. Tam sa neskôr zoznámil s Johnom Phillipsom. V roku 1961 s ním a Dickom Weissmanom založili folkovú skupinu s názvom The Journeymen. Potom, ako sa stala v roku 1964 skupina The Beatles populárna, skupina The Journeymen zanikla. McKenzie a Weissman začali sólovú kariéru, kým Phillips založil skupinu The Mamas & the Papas spolu s Dennym Dohertym, Cassom Elliotom a Michelle Phillipsovou, pričom sa presťahoval do Kalifornie.
Phillips napísal a koprodukoval skladbu „San Francisco (Be Sure to Wear Flowers in Your Hair)“ pre Scotta McKenzieho. John Phillips hral v nahrávke na gitaru a štúdiový hudobník Gary L Coleman hral na orchestrálne zvony a zvonkohru. Basová linka v skladbe bola vytvorená hudobníkom Joem Osbornom, pričom na bicie hral Hal Blaine.
Skladba bola vydaná v USA ako singel dňa 13. mája 1967, násldne sa stala hitom, a dosiahla 4. miesto v americkom rebríčku Billboard Hot 100 a 2. miesto v kanadskom rebríčku časopisu RPM. V Spojenom kráľovstve sa singel umiestnil na 1. mieste. Celkovo sa predalo viac ako sedem miliónov kópií tohoto singlu.
Scott McKenzie zomrel dňa 18. augusta 2012 v Los Angeles. Od roku 2010 trpel Guillain–Barre syndrómom.
Saint-Seurin-de-Prats

Poloha

Obec má rozlohu 5,56 km². Najvyšší bod je položený 15 m n. m. a najnižší bod 3 m n. m.

Obyvateľstvo

Počet obyvateľov obce je 496 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hayley Williams

Život a kariéra

V roku 2002, keď mala Hayley 13 rokov presťahovala sa z jej rodného mesta Meridian v Mississippi, do Franklinu v Tennessee, kde sa zoznámila s dnešnými členmi Paramoru Joshom Farrom, Zacom Farrom a Jeremym Davisom.
Speváčku objavili manažéri Dave Steunbrink a Richard Williams v roku 2003. Predstavili ju Atlantic Records A&R a potom podpísala zmluvu s Jasonom Flomom. Prvý plán pre novú speváčku bol stať sa sólo pop umelkyňou ale speváčka chcela byť súčasťou hudobnej skupiny a hrať alternatíve. Atlantic Records sa rozhodlo rešpektovať jej priania a tak vznikla formácia Paramore.
V roku 2007 sa Hayley Williams objavila v klipe "Kiss Me" od skupiny New Found Glory. Neskôr v ankete magazínu Kerrang!, v kategórií "Najsexi speváčka rocku" skončila na druhom mieste za Amy Lee zo skupiny Evanescence. V roku 2008 a 2009 už túto anketu vyhrala, taktiež sa objavila vo videohre Guitar Hero World Tour.
Hayley napísala a nahrala pieseň „Teenagers“, ktorá bola uvádzaná v soundtracku ku filmu Jennifer's Body - Bacha, kouše! Po vydaní piesne „Teenagers“, Williams už neplánovala nahrať žiadnu sólo pieseň. V roku 2010 sa objavila v piesni „Airplanes“ a „Airplanes (Part II)“ z debutového albumu rappera B.o.B B.o.B Presents: The Adventures of Bobby Ray. Hit „Airplanes“ sa dostala do prvej desiatky v 19 krajinách, na prvé miesto sa dostala aj v Spojenom kráľovstve a na Novom Zélande.
John Murray Anderson

Kariéra

John Anderson bol v NHL draftovaný v roku 1977 tímom Toronto Maple Leafs. V tom istom roku bol draftovaný aj v konkurenčnej WHA, kde ho draftoval Quebec Nordiques. Vo WHA však John Anderson nikdy nehral, keďže tá sa o dva roky na to zlúčila z NHL. V NHL odohral John Anderson spolu 814 zápasov za 12 sezón, v ktorých nazbieral 631 bodov.
LMMS

Systémové požiadavky

LMMS je dostupné pre viacero operačných systémov, vrátane GNU/Linux, OpenBSD, OS X a Windows. Vyžaduje procesor (CPU) s taktom 1 GHz, 512 MB RAM a dvojkanálovú zvukovú kartu.

Vlastnosti programu

LMMS akceptuje soundfonty a GUS patche. Môžeme importovať súbory Musical Instrument Digital Interface (MIDI) a súbory z programu Hydrogen. Tiež bol podporovaný import z programu FL Studio project (FLP), ale bol odstránený. Môže zapisovať a čítať kustomizované presety a témy. Audio môže byť exportované do formátu OGG a WAV, a projekty je možné uložiť ako čisté XML MMP alebo ako v komprimovanom súborovom formáte MMPZ.

Nasledujúce aktualizácie

Posledná verzia LMMS 1.2.0 rc5 bola publikovaná 19. decembera 2017 ako testovacia beta verzia je považovaná ako hotová na 96% v porovnaní s produkčnou verziou.
Skiessi – C64
Krátka hudobná ukážka chiptune vytvorená pomocou LMMS, prezentujúca schopnosť emulátora MOS Technology SID.
Rašeliniště Jizery

Predmet ochrany

Predmetom ochrany sú rašeliniská okolo rieky Jizery.

Flóra

Okrem iného druhy napríklad: borovica horská, borievka alpínska, smrek, breza karpatská, breza trpasličia

Fauna

Okrem iného druhy napríklad: strehúň pobrežný (Arctosa cinerea)
Lourouer-Saint-Laurent

Poloha

Obec má rozlohu 11,21 km². Najvyšší bod je položený 246 m n. m. a najnižší bod 194 m n. m.

Obyvateľstvo

Počet obyvateľov obce je 256 (2011).
Nasledujúci graf zobrazuje vývoj počtu obyvateľov v obci.
Zdroje: INSEE